作者：吴文英
词牌/韵律：大

paragraphs: 峭石帆收，归期差，林沼年销红碧。
渔蓑樵笠畔，买佳邻翻盖，浣花新宅。
地凿桃阴，天澄藻镜，聊与渔郎分席。
沧波耕不碎，似蓝田初种，翠烟生璧。
料情属新莲，梦惊春草，断桥相识。
平生江海客。
秀怀抱、云锦当秋织。
任岁晚、陶篱菊暗，逋冢梅荒，总输玉井尝甘液。
忍弃红香叶。
集楚裳、西风催著。
正明月、秋无极。
归隐何处，门外垂杨天窄。
放船五湖夜色。